รายงานการวิเคราะห์ ด้านจำนวนประชากรมุสลิมทั่วโลก
รายงานที่เพิ่งเผยแพร่ออกมา ระบุตัวเลขประมาณจำนวนชาวมุสลิมทั่วโลก ไว้เกือบหนึ่งพันหกร้อยล้านคน โดยที่กว่าหกสิบเปอร์เซ็นต์อยู่ในทวีปเอเชี
จำนวนชาวมุสลิมทั่วโลกที่ประมาณไว้ราวๆ 1 พันหกร้อยล้านคนนี้ เท่ากับ 23% ของประชากรโลกซึ่งคาดจำนวนไว้ที่ 6 พัน แปดร้อยล้านคนสำหรับปีค.ศ. 2009 รายงานจาก Think Tank ในเรื่องศาสนา และชีวิตประชาชน Pew Forum on religion and PublicLife ฉบับนี้ ใช้เวลาทำงานนานถึงสามปี วิเคราะห์ข้อมูลที่ได้มาจากรายงานการสำรวจสำมะโนประชากรการศึกษาด้านประชากรศาสตร์ และการสำรวจประชากรโดยทั่วไปจาก 232 ประเทศและเขตปกครองทั่วโลก รวมแหล่งข้อมูลทั้งหมดราวๆ 1,500 แหล่งด้วยกัน ผลการวิเคราะห์ที่ทำให้นักวิจัยในทีมงานรู้สึกประหลาดใจคือจำนวนชาวมุสลิมทั่วโลกที่สูงกว่าที่เคยมีการคาดคะเนกันไว้ว่า น่าจะตกอยู่ระหว่างหนึ่งพันล้านถึงหนึ่งพันแปดร้อยล้านคนเป็นอย่างมากเปรียบเทียบกับจำนวนชาวคริสต์ที่ประมาณกันไว้ว่า มีจำนวนราวๆ สองพันสองร้อยล้านคน ถ้าจะแบ่งจำนวนชาวมุสลิมออกไปตามภูมิภาคแล้วรายงานของ Pew Forum ระบุว่าในภาคพื้นเอเชียและแปซิฟิค มีชาวมุสลิม 61.9% ตะวันออกกลางและแอฟริกาเหนือ20.1% ยุโรป 2.4% และทวีปอเมริกามีเพียง.3% ผู้ช่วยศาสตราจารย์ AmaneyJamal ซึ่งสอนวิชารัฐศาสตร์อยู่ที่มหาวิทยาลัย Princeton ให้ความเห็นว่า รายงานฉบับนี้ ย้อนความคิดที่เคยมีกันมาว่าชาวมุสลิมคือชาวอาหรับทั้งหมด นอกจากนี้ ตัวเลขจากรายงานของ PewForum ยังชี้ให้เห็นด้วยว่า มีชาวมุสลิมมากกว่า 300 ล้านคน อาศัยอยู่ในประเทศที่ไม่มีศาสนาอิสลามเป็นศาสนาหลัก ยกตัวอย่างเช่นอินเดีย ซึ่งเมื่อนับจำนวนแล้ว มีชาวมุสลิมมากเป็นอันดับที่สามในโลกที่มีมากเป็นอันดับหนึ่งคือ อินโดนีเซีย ซึ่งมีประชากรมุสลิม 203 ล้านคน และหลายคนอาจจะประหลาดใจเมื่อทราบว่าจีนมีประชากรที่เป็นมุสลิมมากกว่าประเทศซีเรีย หรือรัสเซียมีประชากรชาวมุสลิมมากกว่าจอร์แดนและลิเบียรวมเข้าด้วยกัน สำหรับยุโรปตะวันตกนั้นดูเหมือนว่าเยอรมนีจะมีชาวมุสลิมมากกว่าใครเพื่อน มากกว่าสี่ล้านคนในขณะที่ตัวเลขในทวีปอเมริกาแสดงให้เห็นว่า จำนวนทั้งหมดมีประมาณ 4 ล้านหกแสนคน มากกว่าครึ่งหนึ่งอยู่ในสหรัฐ นักเขียนอเมริกันเชื้อสายอิหร่าน Reza Asian ให้ความเห็นว่า รายงานฉบับนี้ส่งผลถึงนโยบายของสหรัฐในลักษณะที่ว่าถ้าเป้าหมายของการศึกษาคือการสร้างความเข้าใจที่ดีขึ้นระหว่างสหรัฐกับโลกมุสลิมแล้วสหรัฐควรมุ่งเน้นความสนใจไปที่เอเชียใต้และเอเชียตะวันออกเฉียงใต้มิใช่ตะวันออกกลางอย่างที่เป็นอยู่ทุกวันนี้ ในปีหน้า Pew Forum จะเผยแพร่ผลการศึกษาเรื่องอัตราการเติบโตของประชากรชาวมุสลิมในอนาคตและต่อจากนั้นจะเริ่มการศึกษาชาวคริสต์ในลักษณะเดียวกัน